ရှင်သာရဒဿီ

ရှင်သာရဒဿီ (၁၀၆၅သာသနဝံသဒီပနီ၌ ၁၀၆၅ ခုနှစ်ဖွား၊ ၁၀၃၅ ခုနှစ် ပျံလွန်သည်ဟု ပြသည်။ စာမှား ထင်၏။ ၁၁၃၅ ဖြစ်ပေမည်။ ယင်းသို့ဆိုလျှင် ၁၁၂၉ ခုနှစ်နှင့် (၆) နှစ် ကွာခြားနေ၏။ မင်းလှသီရိသီဟသူ မှတ်တမ်း၌ ၁၁၂၉ ခုနှစ်တွင် ပျံလွန်တော်မူကြောင်း ဖော်ပြသည်။ − ၁၁၂၉) သည် ဟံသာဝတီပါမင်းလက်ထက်တွင် ထင်ရှားသည့် ကျမ်းပြုဆရာတော် ဖြစ်ည်။ ဘဝ ဆရာတော်ကို သက္ကရာဇ် ၁၀၆၅ ခုနှစ်တွင် ပုခန်းကြီးမြို့နယ်တွင် ဖွားမြင်သည်။ ငမြာရှင်ပညာသာရမထေရ်၏ တပည့် ဖြစ်ခဲ့သည်။ ကျမ်းဂန်များ အလွန်တတ်မြောက်ခဲ့သည်။ ရဟန်းဝတ်တော်မူခဲ့သည့်အခါ ရဟန်းဘွဲ့တော်မှာ “ရှင်သာရဒဿီ” ဖြစ်သည်။ တနင်္ဂနွေမင်းကိုးကွယ်သည့် ဆရာတော်ဖြစ်၍ ပုဗ္ဗာရုံဆရာတော်ဟု ထင်ရှားခဲ့သည်။ အလောင်းဘုရားသည် ပဲခူးသို့ မချီတက်မီ ဆရာတော်အား ပင့်ကာ တရားနာခဲ့ဖူးသည်။ ဆရာတော်သည် တောမှီဆရာတော် တစ်ပါး ဖြစ်သည်။ ဘဝနိဂုံး ဆရာတော်သည် ၁၁၂၉ ခုနှစ်တွင် ပျံလွန်တော်မူခဲ့သည်။ ပြုစုခဲ့သည့် ကျမ်းများ ၁။ မဏိဒီပကကျမ်း၊ ၂။ ဒွါရကထာဋီကာ၊ ၃။ ဂုဠတ္ထဒီပနီ (မဏိဒီပကအကြွင်းဒွါရကထာဋီကာအဖွင့်)၊ ၄။ ဝိသုဒ္ဓိမဂ်ဂဏ္ဌိ၊ ၅။ နေတ္တိပါဠိတော်နိသျ၊ ၆။ သုတ္တနိပါတ်ပါဠိတော်နိသျ၊ ၇။ သုတ်သီလက္ခန်ဂဏ္ဌိ၊ ၈။ ဓာတုကထာမူလဋီကာယောဇနာ။ မှတ်စု ကိုးကား ကဏ္ဍ:ဗုဒ္ဓဘာသာရဟန်းများ ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ